CELEX: 32005D0704
Language: sl
Date: 2005-10-11 00:00:00
Title: 2005/704/ES: Odločba Komisije z dne 11. oktobra 2005 o sprejetju zaveze, ponujene v zvezi s protidampinškim postopkom glede uvoza določenih vrst magnezitne opeke s poreklom iz Ljudske republike Kitajske

12.10.2005   
            
            
               SL
            
            
               Uradni list Evropske unije
            
            
               L 267/27
            
         
      ODLOČBA KOMISIJE
   
   z dne 11. oktobra 2005
   o sprejetju zaveze, ponujene v zvezi s protidampinškim postopkom glede uvoza določenih vrst magnezitne opeke s poreklom iz Ljudske republike Kitajske
   (2005/704/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 8 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK
   
               (1)
            
            
               Komisija je z Uredbo (ES) št. 552/2005 (2) uvedla začasne protidampinške dajatve na uvoz določenih vrst magnezitne opeke s poreklom iz Ljudske republike Kitajske („LRK“) v Skupnost.
            
         
               (2)
            
            
               Po sprejetju začasnih protidampinških ukrepov je Komisija nadaljevala s preiskavo dampinga, škode in interesa Skupnosti. Dokončne ugotovitve in sklepi te preiskave so določeni v Uredbi Sveta (ES) št. 1659/2005 (3) o uvedbi dokončne protidampinške dajatve in dokončnem pobiranju začasne dajatve, uvedene na uvoz določenih vrst magnezitne opeke s poreklom iz LRK.
            
         
               (3)
            
            
               Preiskava je potrdila začasne ugotovitve glede škodljivega dampinga v zvezi z uvozom določenih vrst magnezitne opeke s poreklom iz LRK.
            
         B.   ZAVEZA
   
               (4)
            
            
               Po sprejetju začasnih protidampinških ukrepov je družba Yingkou Qinghua Refractories Co. Ltd, sodelujoči proizvajalec izvoznik v LRK, ponudila cenovno zavezo skupaj s količinsko zgornjo mejo v skladu s členom 8(1) osnovne uredbe. V navedeni zavezi je družba ponudila, da bo zadevni izdelek prodajala v okviru količinske meje ali nad stopnjami cene, ki odpravljajo škodljivi učinek dampinga. Uvoz, ki preseže količinsko zgornjo mejo, pa bo predmet protidampinških dajatev.
            
         
               (5)
            
            
               Družba bo Komisiji tudi posredovala redne in podrobne informacije o svojem izvozu v Skupnost, kar pomeni, da bo lahko Komisija zavezo učinkovito nadzorovala. Poleg tega ima ta družba tako prodajno strukturo, da je po mnenju Komisije nevarnost izogibanja dogovorjeni zavezi majhna.
            
         
               (6)
            
            
               Glede na zgoraj navedeno se šteje ta zaveza za sprejemljivo.
            
         
               (7)
            
            
               Da bi Komisija lahko učinkovito spremljala izpolnjevanje zaveze družbe, kadar je zahtevek za sprostitev v prost pretok na podlagi zaveze predložen ustreznemu carinskemu organu, bo oprostitev dajatev možna le s predložitvijo računa, ki bo vseboval vsaj informacije, navedene v Prilogi k Uredbi (ES) št. 1659/2005. Ta stopnja informacij je potrebna tudi zato, da lahko carinski organi z zadostno natančnostjo ugotovijo, ali pošiljka ustreza trgovinskim dokumentom. Kadar tak račun ni predložen ali kadar ne ustreza izdelku, predloženemu carinskim organom, se namesto tega plača ustrezen znesek protidampinške dajatve.
            
         
               (8)
            
            
               Zaradi zagotovitve učinkovitega spoštovanja zaveze je zgoraj omenjena uredba Sveta uvoznike opozorila, da lahko vsako nespoštovanje zaveze privede do naknadne uporabe protidampinške dajatve za ustrezne transakcije.
            
         
               (9)
            
            
               V primeru kršitve ali umika zaveze se protidampinška dajatev, ki jo je Svet uvedel v skladu s členom 9(4), samodejno uporabi v skladu s členom 8(9) osnovne uredbe –
            
         SPREJELA NASLEDNJO ODLOČBO:
   Člen 1
   Zaveza, ki jo je ponudil spodaj navedeni proizvajalec izvoznik v zvezi s protidampinškim postopkom glede uvoza določenih vrst magnezitne opeke s poreklom iz Ljudske republike Kitajske, se sprejme.
   
               Država
            
            
               Družba
            
            
               Dodatna oznaka TARIC
            
         
               Ljudska republika Kitajska
            
            
               Yingkou Qinghua Refractories Co. Ltd, Qinghuayu Village, Qinghua District, Dashiqiao City, Liaoning Province, 115100, LRK
            
            
               A636
            
         Člen 2
   Ta odločba začne veljati dan po objavi v Uradnem listu Evropske unije.
   
      V Bruslju, 11. oktobra 2005
      
         
            Za Komisijo
         
         Peter MANDELSON
         
         
            Član Komisije
         
      
   
   
      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).
   
      (2)  UL L 93, 12.4.2005, str. 6.
   
      (3)  Glej stran 1 tega Uradnega lista.